ভেড়ামারা থানার ভারপ্রাপ্ত কর্মকর্তা (ওসি) আমিনুল ইসলাম জানান, গোপন সংবাদের ভিত্তিতে তারা জানতে পারেন ভেড়ামারা উপজেলার বাঁকাপুল চরদামুকদিয়া এলাকায় একদল মাদক ব্যবসায়ী মাদক কেনা-বেচা করছে। এমন সংবাদের ভিত্তিতে ভেড়ামারা থানা পুলিশের একটি দল অভিযানে যায়। মাদক ব্যবসায়ীরা পুলিশকে লক্ষ্য করে গুলি করে। এ সময় পুলিশও পাল্টা গুলি ছুড়ে। পরে পুলিশ ঘটনাস্থল থেকে আহত অবস্থায় শামসুদ্দিন শ্যামকে উদ্ধার করে ভেড়ামারা স্বাস্থ্য কমপ্লেক্সে নিয়ে যায়। সেখানে কর্ত্যবরত চিকিৎসক তাঁকে মৃত ঘোষণা করেন।